Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: 5. Az 1991. évi LX. törvény 37. §-ának (2) bekezdése
Paragraph Index: 351

d) az alapítványi tevékenység eredménye. A közalapítványi vagyon — a Közalapítvány működési költségeinek fedezésére, — a Közalapítványnak az Alapító Okirat 4. pontjában rögzített céljai megvalósításának finanszírozására használható fel. A Közalapítvány működési költségeinek összege éves szinten nem haladhatja meg a tárgyévi költségvetési törvényben meghatározott támogatás 8%-át. Kivételt képez ez alól az a naptári év, amelynek folyamán a Közalapítvány a működéséhez szükséges, saját tulajdonú ingatlant vásárol; ebben az esetben a működési költségek összege — ideértve az ingatlan megvásárlására fordított kiadást is — a tárgyévi költségvetési törvényben meghatározott támogatás legfeljebb 13%-áig terjedhet. A Közalapítvány által megvásárolt saját tulajdonú ingatlant a Közalapítvány törzsvagyonaként kell nyilvántartani, s az az Alapító hozzájárulása nélkül nem idegeníthető el, és nem terhelhető.

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes